Παναθηναϊκός (πάλη)

Το τμήμα πάλης του ΠΑΟ ιδρύθηκε το 1966 με πρωτεργάτες τον Δημήτρη Σάββα και τον Μιχάλη Πανόπουλο, περιλαμβάνοντας την ελληνορωμαϊκή και την ελευθέρα πάλη. Η έδρα της ομάδας βρίσκεται στο γήπεδο της Λεωφόρου Αλεξάνδρας κάτω από τη θύρα 5. Οι υποδομές του Παναθηναϊκού τροφοδότησαν το σύλλογο με νεαρούς και ταλαντούχους αθλητές με συνέπεια να αποσπάσει διακρίσεις τη δεκαετία του 1980.

Ιστορία

1966-1970 
Τα πρώτα χρόνια μέχρι να εξελιχθούν οι ακαδημίες ο ΠΑΟ δεν κατάφερε να διακριθεί σε ομαδικό επίπεδο. Σε ατομικό επίπεδο όμως ο Θέοδωρος Συνοδινός κατέκτησε 2 φορές τον τίτλο στα 57 κιλά το 1966 και το 1969.

1971-1980 
Το 1971 ο ΠΑΟ αναδείχθηκε πρωταθλητής Ελευθέρας πάλης Γ' κατηγορίας Νοτίου Ελλάδας Ανδρών. Σε ατομικό επίπεδο ο Δημήτρης Κοσσόβας αναδείθηκε 7ος στον κόσμο το 1974. Το 1980 ο Παναθηναϊκός αναδείχθηκε Πρωταθλητής Ελληνορωμαϊκής πάλης Β' κατηγορίας Νοτίου Ελλάδας Ανδρών.

1981-1990 
Ο Δημήτρης Σάββας έχοντας αναλάβει από νεαρούς τους αθλητές Μπενέκο, Κοσσόβα, Παλαιοζάχο, Χριστόφορο, Αδαμάκη, Νικηφόρο, Τριδήμα, Καρυπίδη τους οδήγησε στην κατάκτηση του Πρωταθλήματος Νοτίου Ελλάδος το 1982 και το 1984. Επίσης η ομάδα κατέκτησε 3 Πρωταθλήματα Ελληνορωμαϊκής πάλης Β' κατηγορίας Νοτίου Ελλάδας Ανδρών (1983, 1985, 1986) και 3 Πρωταθλήματα Ελληνορωμαϊκής πάλης Γ' κατηγορίας Νοτίου Ελλάδας Ανδρών (1981, 1984, 1985) Για 4 ακόμα χρόνια σημειώθηκαν ατομικές διακρίσεις σε επίπεδο Β' και Γ' κατηγορίας.

1991-2010 
Το τμήμα εξακολουθεί να λειτουργεί με βάση τα τμήματα υποδομής, χωρίς ωστόσο να έχει καταφέρει να αναδείξει κάποια επιτυχία. Το 2010 αριθμούσε 32 αθλητές.

2011-σήμερα 

Το 2013 η ομάδα πάλης ενίσχυθηκε με την απόκτηση δέκα, διεθνών με την Εθνική ομάδα, αθλητών καθώς και με την προπονήτρια Λία Νικολάου, ενώ ανακαινίστηκε ο χώρος προπόνησης του τμήματος κάτω από τη θύρα 5 της Λεωφόρου. Στις 9 Φεβρουαρίου του 2014 ο Παναθηναϊκός κατακτά το πρώτο Πρωτάθλημα Ελλάδος στην ιστορία του, συγκεντρώνοντας 67 βαθμούς με 3 χρυσά, 2 ασημένια και 4 χάλκινα μετάλια. Στις 14 Μαρτίου 2015 κατέκτησε και πάλι το Πρωτάθλημα Ελλάδος, συγκεκτρώνοντας 63 βαθμούς με 2 χρυσά, 3 ασημένια και 2 χάλκινα μετάλλια. Το 2016 περιορίστηκε στη 2η θέση βαθμολογίας συλλόγων ενώ κατέκτησε 2 χρυσά και 4 χάλκινα μετάλλια.

Τρέχουσα σύνθεση
Η ομάδα το 2016:  Μανδρίκος Θεοδωρίδης, Νικόλαος Λέων, Κωνσταντίνος Μπόμπορας, Βλαδίμηρος Ματίας, Γιάννης Μουτουσίδης, Ευγένιος Πέντορετς, Αλέξανδρος Ποικιλίδης, Χρήστος Πολιανίδης, Νίκος Τσορλιάνος, Γιώργος Τζιώλας, Βασίλειος Δερματάς, Ιωάννης Λάμπρου, Έντγκαρ Γεωργιάδης, Γιώργος Χριστοφορίδης και Γιώργος Μπαμπάνης.

Ομαδικοί τίτλοι 
Πανελλήνιοι
 2 Πανελλήνια πρωταθλήματα ελληνορωμαϊκής πάλης ανδρών: 2014, 2015
Άλλοι
 1 Πρωταθλήματα Ελληνορωμαϊκής Πάλης Νοτίου Ελλάδας Ανδρών: 1982
 1 Διασυλλογικό Πρωτάθλημα Νοτίου Ελλάδας Ελληνορωμαϊκής Πάλης Ανδρών: 1984
 3 Πρωταθλήματα Ελληνορωμαϊκής Πάλης Β' Κατηγορίας Νοτίου Ελλάδας Ανδρών :  1981, 1985, 1986
 3 Πρωταθλήματα Ελληνορωμαϊκής Πάλης Γ' Κατηγορίας Νοτίου Ελλάδας Ανδρών: 1970, 1981, 1982
 1 Πρωτάθλημα Ελευθέρας Πάλης Γ' Κατηγορίας Νοτίου Ελλάδας Ανδρών: 1971
 1 Πανελλήνιο Πρωτάθλημα Ελληνορωμαϊκής Νέων: 1990
 1 Πρωτάθλημα Νοτίου Ελλάδας Ελληνορωμαϊκής Πάλης Ανδρών Αβράβευτοι: 1984
 1 Πρωτάθλημα Νοτίου Ελλάδας Ελληνορωμαϊκής Εφήβων: 1988

Παράγοντες

Αξιόλογοι αθλητές

Παραπομπές

Πηγές 
 100 Χρόνια Παναθηναϊκός - Η Ιστορία 1908-2008, Εκδόσεις Λιβάνη
 100 Χρόνια, Επετειακή έκδοση του GOAL NEWS

Εξωτερικοί σύνδεσμοι
Επίσημη ιστοσελίδα του τμήματος
Επίσημη ιστοσελίδα του τμήματος στο facebook
Επίσημη ιστοσελίδα του Συλλόγου Παλαιμάχων του Παναθηναϊκού

Πάλη
Παναθηναϊκός